# Nuorten innovatiivisten yritysten rahoitus tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka liittyvät Innovaatiorahoituskeskus Business Finlandin (jäljempänä Rahoituskeskus) [rahoituksen saaja]:lle [Y-tunnus] myöntämään rahoituspäätökseen diaarinumero [xxx/xx/xxxx] sekä koko projektin aikana **[dd.mm.20yy – dd.mm.20yy]** annettuihin kustannustilityksiin yhteensä **xxx euroa**.

Toimeksianto on suoritettu Kansainvälisen liitännäispalvelu­standardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta ja Rahoituskeskuksen Nuorten innovatiivisten yritysten rahoituksen ehtojen [päiväys] (jäljempänä rahoitusehdot) ja mahdollisten rahoituspäätöksen erityisehtojen mukaisesti.[[1]](#footnote-1)

Projektin vastuullinen johtaja vastaa kustannustilityksestä sekä siitä, että kustannustilityksessä esitetyt kustannukset ovat projektin aiheuttamia ja ne on kohdennettu projektille rahoitusehtojen edellyttämällä tavalla.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Rahoituskeskus voisi niiden perusteella arvioida päätöksen liitteenä olevien rahoitusehtojen noudattamista.

1. Saimme käyttöömme yhtiön projektikirjanpitoa koskevan kuvauksen ja haastattelimme [xx/xx] selvittääksemme
   * projektikirjanpidon toteutusta ja luotettavuutta,
   * jäljitettävyysketjun aukottomuutta ja
   * onko projektikirjanpito rahoitusehtojen mukainen.
2. [[2]](#footnote-2)Saimme käyttöömme yhtiön projektin työajanseurantaa koskevan kuvauksen ja haastattelimme [xx/xx] selvittääksemme
   * työajanseurannan toteutusta ja luotettavuutta sekä
   * onko työajanseuranta rahoitusehtojen mukainen.
3. Suoritimme kustannustilityslomakkeen tietojen osalta alla mainitut toimenpiteet. Toimenpiteet kattoivat 30 % projektille tilitetyistä rahapalkoista ja 15 % projektille tilitettyjen rahapalkkojen maksuista.
   * Vertasimme kustannustilitykseen sisältyvän palkkaerittelylomakkeen kohdassa ”Raportointi­jaksolla maksettu kokonaisrahapalkka” ilmoitettua summaa yhtiön palkkakirjanpitoon ja varmistimme, että 15 % kokonaisrahapalkoista oli maksettu.
   * Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää yhtiön työajanseurantaan.
4. Saimme käyttöömme erittelyn kustannustilityksessä ilmoitetuista kustannuksista ja suoritimme alla mainitut toimenpiteet. Toimenpiteet kattoivat 30 % projektille tilitetyistä kustannuksista ja 15 % projektille tilitettyjen kustannusten maksuista. Arvioimme valittujen kustannusten osalta
   * perustuvatko ne projektikirjanpitoon ja yhtiön kirjanpitoon
   * ovatko niiden perusteena olevat menot maksettuja
   * ovatko ne hankkeen kestoaikana suoriteperusteisesti syntyneitä
   * ovatko niiden perusteena olevat menot arvonlisäverottomia.

Ostojen osalta arvioimme lisäksi:

* + ovatko matkakustannukset Verohallinnon päätöksen mukaisia
  + ovatko sisäiset aine- ja tarvikeveloitukset omakustannushintaisia
  + ovatko laitepoistot/-vuokrat saman suuruiset kirjanpidossa tehtyjen poistojen ja vuokrien kanssa
  + perustuvatko ostot laskuun
  + onko konserniostot tilitetty katteettomina
    - * onko rahoituksen saajan loppuraporttiin liitetty riippumattoman tilintarkastajan laatima tarkastusraportti myyjän kustannuksista.

Läpikäytyjen kustannusten osalta olemme arvioineet ovatko kustannukset yhtiön hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Meillä ei ole edellytyksiä arvioida, ovatko kustannukset hankkeesta aiheutuneita menoja. Projektin vastuullinen johtaja vastaa siitä, että kustannustilityksessä esitetyt kustannukset ovat projektista aiheutuneita menoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

1. Haastattelimme [xx/projektin johtoa] selvittääksemme, onko yhtiö saanut projektille muuta julkista tukea.
2. (Haastattelimme [xx/projektin johtoa] selvittääksemme, onko yhtiö noudattanut projektille tilitettyjen kustannusten osalta julkisia hankintoja koskevaa lainsäädäntöä.) [[3]](#footnote-3)

**Havaintomme ovat seuraavat:**

1. Kohdassa 1 totesimme, että yhtiön projektikirjanpito on toteutettu seuraavasti: [*kuvaa rahoituksen saajan projektikirjanpitoa koskevan kuvauksen ja haastattelun perusteella, miten projektista aiheutuneet kustannukset ovat yksilöitävissä ja miten niiden yhteys kirjanpitoon ja kustannustilitykseen on todennettavissa*].
2. Kohdassa 2 totesimme, että yhtiön projektin työajanseuranta on toteutettu seuraavasti: [*kuvaa rahoituksen saajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esimies tai projektin vastuullinen johtaja työtunnit vähintään kerran kuukaudessa*].
3. Kohdassa 3 totesimme, että läpikäydyt kustannustilitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...] ja että läpikäydyt kokonaisrahapalkat oli maksettu.
4. Kohdassa 4 totesimme, että
   * läpikäydyt kustannukset perustuvat projektikirjanpitoon ja yhtiön kirjanpitoon,
   * kustannukset ovat hankkeen kestoaikana suoriteperusteisesti syntyneitä
   * kustannusten perusteena olevat menot on maksettu
   * kustannukset ovat arvonlisäverottomia.

Lisäksi totesimme, että ostoihin sisältyvät:

* + matkakustannukset ovat Verohallinnon päätöksen mukaisia
  + sisäiset aine- ja tarvikeveloitukset ovat omakustannushintaisia
  + laitepoistot/-vuokrat ovat saman suuruiset kirjanpidossa tehtyjen poistojen ja vuokrien kanssa
  + ostot perustuvat laskuun
  + ostot konserniyrityksiltä on tilitetty katteettomina.

1. Kohdassa 5 totesimme, että projektin johdon mukaan yhtiö ei ole / on saanut projektille muuta julkista tukea. [*luettele saadut muut julkiset tuet*]
2. (Kohdassa 6 totesimme, että projektin johdon mukaan yhtiö on / ei ole noudattanut projektille tilitettyjen kustannusten osalta julkisia hankintoja koskevaa lainsäädäntöä. [*selosta mahdollinen hankintalainsäädännön noudattamatta jättäminen*])

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Rahoituskeskuksen lisäksi millekään muulle osapuolelle. Rahoituskeskuksella on kuitenkin oikeus luovuttaa tämä raportti muille viranomaisille rahoituksen valvontaa varten. Tämä raportti koskee vain edellä yksilöityä kustannustilitystä, eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A

HT/KHT/JHT/JHTT X:n allekirjoitus  
HT/KHT/JHT/JHTT X:n nimenselvennys, puhelinnumero ja sähköpostiosoite

Tilintarkastusyhteisö A:n osoite ja postinumero

1. Vertailu tehdään rahoituksen myöntämishetkellä voimassa olleisiin rahoitusehtoihin. [↑](#footnote-ref-1)
2. Työajanseurantaa on pidettävä, jos rahoituksen saaja saa samanaikaisesti muuta Rahoituskeskuksen rahoitusta. [↑](#footnote-ref-2)
3. Tämä toimenpide koskee vain sellaisia projekteja, joissa yhtiön Rahoituskeskuksen saama ja muu julkinen tuki on yhteensä yli puolet kustannuksista. [↑](#footnote-ref-3)